open-index/open-wikipedia-markdown huggingface dataset:
גרוב היי

**גרוב היי** (באנגלית: **Groove High**) היא סדרת טלוויזיה בריטית המשלבת קטעי אנימציה לצד קטעי לייב אקשן, מסוגת קומדיה מוזיקלית, אשר נוצרה על ידי פרדריק פואש ווירג'ילה טרוליו. הסדרה עוקבת אחר טום מייסון וזואי מאייר, שני כוכבי רוק שבכל פרק נזכרים בהרפתקאות שקראו להם בתיכון "גרוב היי", כאשר הזיכרונות מוצגים באנימציה. טום מייסון מגולם על ידי ג'ונתן ביילי (בדיבוב העברי דובב על ידי לירון לב), וזואי מאייר מגולמת על ידי סמנתה בארקס (בדיבוב העברי דובבה על ידי ליהי לאופר).

הסדרה שודרה לראשונה בבריטניה בערוץ דיסני החל מ-10 בנובמבר 2012 עד 9 במרץ 2013. בישראל הסדרה שודרה לראשונה בערוץ הילדים בדיבוב לעברית ב-3 במרץ 2013, והסתיימה באותה שנה. לסדרה הופקה עונה אחת הכולל 26 פרקים באורך 22 דקות. שפת המקור של הסדרה היא אנגלית (הסדרה דובבה לשפות נוספות, ביניהן עברית).

## תקציר העלילה
הסדרה עוסקת בחיי קבוצת ילדים מוכשרים הלומדים בתיכון "גרוב היי", תיכון מוזר לאמנויות הבמה. כל פרק בסדרה מתחיל בקטע לייב אקשן בו רואים שני כוכבי רוק בשם טום וזואי הנזכרים בחוויות מהתיכון, כאשר הזיכרונות מוצגים באנימציה. הסדרה כוללת שירים שמבוצעים על ידי דמויות הסדרה.

## דמויות
* **טום מייסון** - מצחיק, מגניב ומוכשר. מאוהב בזואי אך מפחד לומר לה את זה.
* **זואי מאייר** - החברה הכי טובה של טום. זמרת מוכשרת בעלת פחד במה.
* **ויק** - הילדה הכי יפה בתיכון. נמצאת עם זואי בחדר.
* **באז** - לא הנער הכי חכם בתיכון. שחקן מוכשר.
* **לינה** - מאוהבת בבאז. נמצאת בקרקס.
* **לקס** - התלמיד הכי חנון וחכם בגרוב היי.
* **סשה** - אחותו התאומה של לקס. זמרת בעלת ביטחון.
* **קוקו** - העוזרת של דיוק. מנהלת רומן סודי עם לקס.
* **דיוק** - הנער הכי מתנסה ושחצן בתיכון. אוהב לפוגע בטום וזואי.
* **סקוט** - זיקית המחמד של זואי.

## מדבבים
במאי הדיבוב בעברית היה שרון בורגאוקר, ומפיקת הדיבוב הייתה ענבר שטגר עזרא.

בנוסף דיבבו בדיבוב העברי אלדד פריבס, ברק חננאל, גיא רושיניאק ולורן סביר.

## הפקה
הסדרה היא הפקה משותפת בין חברות האנימציה הצרפתיות Planet Nemo ו-Nexus Factory, לבין חברת ההפקה האירית Telegael. עבודת הדיבוב המקורית התחילה באפריל 2010, עם צילומי לייב אקשן שהושלמו באירלנד שנה וחצי לאחד מכן, באוקטובר 2011. 

כל המוזיקה בתוכנית נכתבה, עובדה והוקלטה על ידי המלחינים הבלגיים אריק רנורט ומרג'ה סופפונן, ואחר כך הושרה על ידי השחקנים הראשיים של הסדרה, ג'ונתן ביילי וסמנתה בארקס. בדיבוב העברי, מנהל המוזיקה של הסדרה היה שרון בורגאוקר.

במהלך הפוסט-פרודקשן של הסדרה, זכתה סמנתה בארקס, השחקנית שמשחקת את זואי, בתפקיד אפונין בסרט "עלובי החיים" משנת 2012.

## פרקים

## קישורים חיצוניים
* 

* 

## הערות שוליים

קטגוריה:סדרות הנפשה בריטיות
קטגוריה:סדרות קומדיה בריטיות
קטגוריה:ערוץ הילדים: תוכניות רכש
קטגוריה:סדרות טלוויזיה בריטיות שעלו לשידור בשנות ה-2010
נבחרת קוריאה הדרומית בבייסבול

**נבחרת קוריאה הדרומית בבייסבול** (בקוריאנית: **대한민국 야구 국가대표팀**) היא נבחרת הבייסבול לגברים המייצגת את קוריאה הדרומית בתחרויות בינלאומיות. . באולימפיאדת בייג'ינג (2008) זכתה הנבחרת במדליית זהב.

## קישורים חיצוניים

*  

## הערות שוליים

קוריאה הדרומית
בייסבול
חמישים (סדרת טלוויזיה)

**חמישים** היא דרמה קומית ישראלית, שיצרה הסופרת והתסריטאית יעל הדיה, המבוססת על חוויותיה האישיות כאם חד הורית לשלושה ילדים מתבגרים, כשהיא מתקרבת לגיל 50 ומתמודדת עם גיל המעבר אצל נשים. בסדרה מככבת אילנית בן-יעקב בתפקיד אלונה נחמיאס. עוד משתתפים: הילה אברמוביץ', יונתן ווקס, עלמה בראון, דודו אלהרר ועופרי פרישקולניק.

הסדרה עלתה לשידור ב-26 בספטמבר 2019 ב-yes הטלוויזיה בלוויין וב-STINGTV.

בשנת 2020, הייתה הסדרה מועמדת לפרס אמי הבינלאומי לסדרת הקומדיה הטובה ביותר.

## שחקנים ודמויות

## קישורים חיצוניים

* 

;ביקורות
* 
* 
* 

קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2019
קטגוריה:yes הטלוויזיה בלוויין: תוכניות וסדרות
נבחרת טאיוואן בבייסבול

300px|שמאל|ממוזער|נבחרת טאיוואן בבייסבול, 2013
**נבחרת טאיפיי הסינית (טאיוואן) בבייסבול** (בסינית: **中華臺北棒球代表隊**) היא נבחרת הבייסבול לגברים המייצגת את טאיוואן בתחרויות בין-לאומיות. 

## קישורים חיצוניים

*  

## הערות שוליים

טאיוואן
בייסבול
טייחת שחורת-חזה

ממוזער|טייחת שחורת-חזה בעת בניית הקן. מספר תאים כבר נאטמו, והיא שוקדת על בניית תא נוסף. 
**טַיַּחַת שְׁחֹרַת-חָזֶה** (שם מדעי: *Sceliphron spirifex*) היא צרעה ממשפחת הצרחוליתיים . צרעה זו, בדומה לצרעות אחרות בסוג טייחת, בונה תאי בוץ גבוה מעל הקרקע, ומוכרת פעמים רבות בזכות בתי הבוץ על קירות ותקרות באזורים עירוניים. היא אינה מסוכנת לאדם ונפוצה במזרח התיכון ובדרום אירופה.
## מאפיינים
[ממוזער|[שממית הבתים במארב על קן של טייחת שחורת-חזה (תל אביב)]]
אורכה של הצרעה 17–27 מ"מ, הגבעולון (petiole) דק, ארוך וישר. צבעה שחור, מלבד הפטוטרת וכמה פרקי רגל צהובים. שחורת-החזה נוהגת לבנות מבני בוץ בעלי מספר תאים גבוה מהקרקע. בתוך כל תא הצרעה מאחסנת כמה עכבישים ששיתקה עם עוקצה. על העכביש האחרון היא מטילה ביצה ואוטמת את התא. הזחלים שבוקעים מהביצה ניזונים מהעכבישים, הם מתגלמים בתוך התא ופורצים אותו רק כבוגרים.

## קישורים חיצוניים

קטגוריה:טקסונים שתוארו בידי קארולוס לינאוס
קטגוריה:צרעות
קטגוריה:ארץ ישראל: דבוראים
קטגוריה:בעלי חיים שתוארו ב-1758
סוכן חשאי 117: התראה אדומה באפריקה השחורה

**סוכן חשאי 117: התראה אדומה באפריקה השחורה** שמתוכנן לצאת בצרפת בשם **OSS 117: Alerte rouge en Afrique noire**, הוא סרט קומדיה וריגול צרפתי שמביים ניקולא בדוס. זהו סרט ההמשך **[[המרגל האבוד בריו דה ז'ניירו]]**. ז'אן דוז'רדן חוזר לגלם את הסוכן החשאי הצרפתי הוברט בוניסור דה לה באת'/סוכן 117. הסרט מתרחש בשנת 1980, כאשר סוכן 117 נשלח לאפריקה במסגרת משימתו. בדומה לסרט הראשון, הסרט מבוסס על דמות סוכן 117 מהרומנים מאת ז'אן ברוס, אך משמש כפרודיה ולא כעיבוד נאמן.

הסרט יצא לאקרנים באוגוסט 2021.
## הפקה
צילומי הסרט התחילו ב-18 בנובמבר 2019 ונערכו בפריז ובקניה והושלמו ב-15 בפברואר 2020.

## קישורים חיצוניים

## הערות שוליים

קטגוריה:סרטים באנגלית
קטגוריה:סרטים בצרפתית
קטגוריה:סרטים צרפתיים
קטגוריה:סרטי 2021
קטגוריה:סרטי ריגול
קטגוריה:סרטי קומדיה
קטגוריה:פרודיה
בורר צבעים

[ממוזער|300px|שמאל|כלי בחירת הצבעים בתוכנה [גימפ]]
**בורר צבעים** או **בוחר צבעים** הוא וידג'ט הכולל ממשק משתמש גרפי (GUI) אשר נועד כדי לבחור צבעים או ליצור סכמת צבעים. הכלי מאפשר לבחור בין המספרים של גוני הצבעים השונים ולבחור גוון ספציפי רצוי באופן מדויק.

## ממשק
בעיצוב גרפי ובעת עריכת תמונות, משתמשים בוחרים בדרך כלל צבעים בממשק המציג את הגוונים השונים באופן חזותי בצורות גאומטריות שונות, באמצעות אפשרות להזין מספר ספציפי של צבע, או באמצעות מספר סרגלים המאפשרים למשתמש לבחור את מידת החוזק של אחד מצבעי היסוד בגוון הרצוי, וכן את מידת הימצאות הצבעים שחור ולבן באותו גוון. כמו כן, ייתכן גם לעיתים שימוש בכפתורים שונים המציגים גוונים דומים זה לצד זה.

ניתן גם לקחת גוון צבע מסוים ולברר את מספרו באמצעות תכונת "גרור ושחרר", או לחלופין לבחור גוון צבע מסוים באמצעות הכלי ולשחררו לתוכנה.

## הימצאות
[ממוזער|חלק מממשק בורר הצבעים של מערכת ההפעלה [חלונות]]
ניתן למצוא בוחרי צבעים בתוכנות עריכת תמונה שונות, או באינטרנט. מנוע החיפוש גוגל כולל גם כן בורר צבעים בעת חיפוש המילים "color picker" באנגלית או "בורר צבעים" בעברית, וישנן אף תוכנות ייעודיות לכך הקיימות עבור מערכות ההפעלה השונות.
* במערכת ההפעלה Windows (מאז חלונות 95) נפוץ בורר צבעים ובו פלטת צבעים נפוצים הממוקמת בחציו האחד של החלון, ומלבן עם ספקטרום המסדר את הצבעים לפי גוון ורווייה בחציו השני. באמצעות הספקטרום ניתן לבחור צבעים במודל RGB או HSV (גוון, רווייה, בהירות).
* במקינטוש מגרסת OS X ואילך נפוץ בורר צבעים התומך במספר מודלי צבע: CMYK, RGB נוסף על גלגל הצבעים של מודל HSV, אך גם מכיל אפשרויות כמו בחירת צבעים בטוחים לשימוש באינטרנט, דגימת צבע מתמונה וגימיק שממנו ניתן לבחור צבעים של עפרונות צבעוניים.
* בלינוקס ויוניקס ניתן לבחור ולהתקין בורר צבע מתוך מגוון בוררי צבע חופשיים. יש גם כאלו המגיעים עם הפצת לינוקס מסוימת כגון התוכנה Deepin Picker, המגיעה ברירת מחדל עם ההפצה דיפין.
תוכנות גרפיקה מתקדמות (פוטושופ לדוגמה) יכללו בוררי צבעים משוכללים יותר שבעזרתן ניתן לבחור צבע כלשהו ממגוון מודלים (RGB, CMYK, HSV, Lab(אנ') וכדומה) וגם מספריות צבע מוכרות קיימות כמו פנטון או מספריות צבעים מוכנות בהתאם לצורכי המעצב.

## קישורים חיצוניים

*בורר צבעים באינטרנט לדוגמה

## הערות שוליים

קטגוריה:צבעים
קטגוריה:תוכנות גרפיות
Never Say Never (אלבום של קים ויילד)

**Never Say Never** (בעברית: **לעולם אל תגיד לעולם**) הוא אלבום האולפן העשירי של הזמרת-יוצרת הבריטית קים ויילד. האלבום יצא לאור ב-8 בספטמבר 2006, על ידי חברת התקליטים EMI מיוזיק. כמו כן, מתוך האלבום יצאו ארבעה סינגלים.

האלבום הגיע למקום ה-11 במצעד האלבומים של שווייץ.

## רקע והוצאה
האלבום הופק על ידי ריקי ויילד ויורן פרנקרוג-פטרסן, וחלק משיריו נכתבו על ידי קים ויילד עצמה, כדוגמת השירים "", "" ו-"Forgive Me". ריקי ויילד אשר הפיק את האלבום, לא הפיק עבור קים ויילד את האלבום הבא שלה Come Out and Play, אך את השלושה שיצאו לאחר מכן הפיק גם כן.

כמה שנים לאחר צאתו המקורית של האלבום, עלתה גרסתו הרגילה לרשת הזרמת המדיה ספוטיפיי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי קים ויילד
קטגוריה:אלבומים באנגלית
קטגוריה:אלבומי חברת EMI רקורדס
נבחרת קובה בבייסבול

**נבחרת קובה בבייסבול** (בספרדית: **Selección de béisbol de Cuba**) היא נבחרת הבייסבול לגברים המייצגת את קובה בתחרויות בינלאומיות. 

## קישורים חיצוניים

## הערות שוליים

קובה
בייסבול
נבחרת מקסיקו בבייסבול

**נבחרת מקסיקו בבייסבול** (בספרדית: **Selección de béisbol de México**) היא נבחרת הבייסבול לגברים, המייצגת את מקסיקו בתחרויות בינלאומיות. 
## הישגים
### וורלד בייסבול קלאסיק

### משחקי הקיץ האולימפיים

נבחרת מקסיקו העפילה לאולימפיאדת טוקיו, שנערכה בשנת 2021, לאחר שזכתה במדליית הארד בטורניר ה-WBSC Premier12 שנערך בשנת 2019. הייתה זאת הפעם הראשונה שבה הנבחרת העפילה למשחקים האולימפיים. הנבחרת סיימה במקום ה-6 והאחרון בטורניר האולימפי לאחר שהפסידה לנבחרת ישראל בשמינית הגמר.

## קישורים חיצוניים
*  

## הערות שוליים

מקסיקו
בייסבול
יוז'ף גאבור

**יוֹזֶ'ף גַאבּוֹר** ( בשמקור **גְרַאבֶּר**, בהונגרית: **Gábor József**; בלשהגיארמט, 15 באוקטובר 1879 – אִילֵשְפּוּסְטָה (בגבול בלשהגיארמט), 14 במאי 1929) היה זמר אופרה (טנור) הונגרי-יהודי, במאי, שחקן, מתרגם.

## ביוגרפיה
יוז'ף גאבור היה בנם של קרולי גראבר יליד טרנצ'ין, יהודי, שהיה המוציא לפועל של בית המשפט המחוזי המלכותי ושל גיזלה שמידט. בגיל שבע-עשרה נרשם גאבור לאקדמיה לאמנויות הבמה בבודפשט (היום האוניברסיטה לאמנויות התיאטרון והקולנוע) וביולי 1899 התקבל כחבר בתיאטרון הקומדיה של בודפשט, שם הופיע לראשונה ב -4 בספטמבר באותה השנה בתפקיד גונטרנד, בקומדיה "הבעל הלך לצוד". כשחקן קומי היו לו הצלחות רבות, אבל הוא שינה את מקצועו לזמר וחתם חוזה ב"תיאטרון העממי". שם שר את תפקידו של אייזנשטיין ב"עטלף" של שטראוס ואת פריז ב"הלנה היפה". מספטמבר 1900 חתם בבית האופרה של בודפשט כטנור לירי, אך עד מהרה נסע לאיטליה לטיול לימודים, ואז המשיך לברלין וכתב דיווחים על נסיעתו לחו"ל לעיתון "יומן של פשט". הוא חזר בשנת 1913, שר פעמים רבות בעונה והצליח מאוד בקולו הגמיש, היפה ובאמצעות המוזיקליות שלו שלא היה כמוה. הוא הופיע הן בתפקידים ליריים וגם בתפקידים של אופרות וגנר. בשנת 1916 היה אורח קבוע בתיאטרון הקומדיה. ביולי 1925 התמנה למנהל בית האופרה של בודפשט. הוא שר הכול מפרסיפל, טנהויזר והתפקיד של דוד מאמני השירה מנירנברג. כאשר בית האופרה נאבק משנת 1922 בבעיות כלכליות כה חמורות שלא היה מסוגל לכסות את הפסדיו משום מקור, גאבור "חרש" את העיר ועשה כל מאמץ לגייס כסף עבור בית האופרה. הוא הקים את "אגודת ידידי בית האופרה" ובתרומותיהם הכספיות של חברי האגודה מנע את סגירת המוסד. הוא הציל חבורה של אנשים מפיטורים, כדי שלא יישארו פתאום ללא פרנסה. יוז'ף גאבור ידע איטלקית בצורה מושלמת והיה גם מתרגם; הוא תרגם יצירות דרמה שהושמעו בתרגומו באיטליה. קברו נמצא בבית הקברות היהודי ברחוב קוזמה.

## תפקידיו החשובים
* Eisenstein ( J. Strauss: העטלף)
* Pedrillo (Mozart: החטיפה מן ההרמון)
* טנהויזר (Wagner)
* Rodolphe (Puccini: לה בוהם)
* Loge (אוצרות הריין)
* Heródes (סלומה)

## ראו גם
* אלבום הזיכרון של לואיזה בלהה. אד. קלמן אבקה. [עמ '], ועדת הזיכרון לבלחה לוז'ה, [1927].
* פאל גויאש: חייהם ויצירותיהם של סופרים הונגרים. Bp., אגודת הספרנים והארכיונים ההונגריים, 1939-2002. עיתון כרך 7 להזמין. יאנוס ויסציאן.
* לקסיקון ביוגרפי הונגרי I-II. Főszerk. אגנש קניירש. Bp., מו"ל אקדמי, 1967-1969.
* ספר המוזיקה ההונגרית. אד. אימרה מולנאר. Bp., Havas Ödön, 1936.
* לקסיקון יהודי הונגרי. אד. פיטר אוגווארי. Bp., לקסיקון יהודי, 1929.
* הלקסיקון החדש של Révai. Főszerk. הקולגה איסטוון טרסולי. שקסארד, תינוקות, 1996-.
* אייקון העולם החדש של טולנה. Bp., טולנאי, 1926-1933.
* ניו יורק טיימס לקסיקון. Bp., זינגר וולפנר, 1942-1942.
* אנציקלופדיה ביוגרפית הונגרית חדשה. Főszerk. László Markó. Bp., מועדון הספרים ההונגרי.
* לקסיקון בעולם. אוניברסיטת הידע. Bp., אנציקלופדיה, 1925.

## לקריאה נוספת
* לקסיקון הונגרי לאומנות הבמה
* לקסיקון של התיאטרון ההונגרי (1929-1931, עורך. אלאד שופפלין)

## קישורים חיצוניים

## הערות שוליים

קטגוריה:יהודים הונגרים
קטגוריה:זמרי אופרה יהודים
קטגוריה:שחקני קולנוע וטלוויזיה הונגרים
קטגוריה:במאים הונגרים
קטגוריה:בוגרי האוניברסיטה לאמנויות התיאטרון והקולנוע
קטגוריה:מתרגמים הונגרים
קטגוריה:זמרי אופרה יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:בלשדיארמט: אישים
קטגוריה:הונגרים שנולדו ב-1879
קטגוריה:הונגרים שנפטרו ב-1929
The Hits Collection

**The Hits Collection** (בעברית: **אוסף הלהיטים**) הוא אלבום אוסף של הזמרת-יוצרת הבריטית קים ויילד. אלבום האוסף יצא לאור ב-16 באוגוסט 2006, על ידי חברת התקליטים EMI מיוזיק. בסמוך לצאת אלבום האוסף, הוציאה ויילד את אלבומה העשירי, Never Say Never.

האלבום הגיע למקום ה-82 במצעד האלבומים של אוסטרליה.

## רקע והוצאה
אלבום האוסף הופק על ידי ריקי ויילד, אשר הפיק עבור קים ויילד במהלך הקריירה שלה אלבומי אולפן ושירים רבים. באלבום האוסף נכללים כמה מלהיטיה הגדולים ביותר של ויילד, כגון "Cambodia" שזכה להצלחה באירופה ו-"Kids in America", אשר הגיע בשיאו אל המקום השני במצעד הסינגלים הבריטי.

כמה שנים לאחר צאתו המקורית, עלה אלבום האוסף לרשת הזרמת המדיה ספוטיפיי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קים ויילד
נבחרת אוסטרליה בבייסבול

**נבחרת אוסטרליה בבייסבול** (באנגלית: **Australia national baseball team**) היא נבחרת הבייסבול לגברים המייצגת את אוסטרליה בתחרויות בינלאומיות. 

## קישורים חיצוניים

*  

## הערות שוליים

אוסטרליה
בייסבול
The Very Best of Kim Wilde (אלבום, 2001)

**The Very Best of Kim Wilde** (בעברית: **המיטב של קים ויילד**) הוא אלבום אוסף של הזמרת-יוצרת הבריטית קים ויילד. אלבום האוסף יצא לאור ב-5 בנובמבר 2001, על ידי חברת התקליטים EMI מיוזיק. אלבום האוסף הוא מעין חלק שני של אלבום האוסף The Very Best of Kim Wilde, אשר יצא בשנת 1984.

האלבום הגיע למקום ה-20 במצעד האלבומים של שווייץ.

## רקע והוצאה
אלבום האוסף הופק על ידי ריקי ויילד, אשר הפיק עבור קים ויילד במהלך הקריירה שלה אלבומי אולפן ושירים רבים. אלבום האוסף יצא לאור בשנת 2001, והכיל בתוכו את מרבית להיטיה של ויילד, בדיוק כמו אלבום האוסף The Singles Collection 1981–1993, שיצא בשנת 1993.

כמה שנים לאחר צאתו המקורית, עלה אלבום האוסף לרשת הזרמת המדיה ספוטיפיי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קים ויילד
נבחרת הולנד בבייסבול

**נבחרת הולנד בבייסבול** (בהולנדית: **Nederlands honkbalteam**) היא נבחרת הבייסבול לגברים המייצגת את הולנד בתחרויות בינלאומיות. 

נבחרת הולנד נחשבת לנבחרת הבייסבול הטובה באירופה. ב־36 אליפויות אירופה בבייסבול, נבחרת הולנד זכתה ב־24 אליפויות וב־9 סגנויות ובשלוש האחרות היא לא השתתפה. היא הגיעה פעמיים למקום הרביעי באליפות העולם בבייסבול. השתתפה 4 פעמים בטורניר האולימפי (מתוך 6 אולימפיאדות בהן הבייסבול היה חלק מהתחרויות) ודירוג השיא שלה היה המקום ה־5 באולימפיאדת אטלנטה וסידני.

## קישורים חיצוניים

* 

## הערות שוליים

הולנד
בייסבול
אסור (שיר)

"**אסור**" הוא סינגל שהוקלט על ידי הזמר-יוצר הישראלי מרגי. השיר יצא לאור ב-8 בספטמבר 2019, על ידי חברת התקליטים מובייל1 מיוזיק כסינגל השני מתוך המיני-אלבום "מה יהיה".

עם יציאתו נכנס השיר אל המקום ה-5 במצעד של מדיה פורסט.

## רקע וכתיבה
השיר נכתב על ידי יהונתן מרגי, יונתן גולדשטיין וטליסמאן, הולחן על ידי מרגי וגולדשטיין והופק על ידי גולדשטיין.

יוסי חרסונסקי הפנה כלפי השיר ביקורת מעורבת, תוך שהעניק לו ציון של שלושה כוכבי זהב מתוך חמישה.

השיר עלה לרשת הזרמת המדיה ספוטיפיי עם צאת האלבום "מה יהיה".

## וידאו קליפ
הווידאו קליפ המלא שצולם עבור השיר הועלה לערוץ היוטיוב של מרגי ב-8 בספטמבר 2019.

נכון לנובמבר 2025, לשיר יש למעלה מ-7.1 מיליון צפיות ביוטיוב.

## מיקומי שיא

## הערות שוליים

קטגוריה:שירי מרגי
קטגוריה:שירים בעברית
קטגוריה:שירים שנכתבו על ידי טליסמאן
קטגוריה:שירים שהולחנו על ידי טליסמאן
קטגוריה:שירים שהופקו על ידי ג'וני גולדשטיין
קטגוריה:שירי מוזיקת טראפ
קטגוריה:שירי R&B
קטגוריה:סינגלים בהוצאת Mobile1 Music
קרחון דז'ראסי

**קרחון דז'ראסי** (באנגלית: **Djerassi Glacier**; בבולגרית: **ледник Джераси**) הוא קרחון על האי בראבנט בארכיפלג פאלמר שבאנטארקטיקה. 

אורכו של הקרחון 2.8 קילומטרים ורוחבו 1 קילומטרים. 

הקרחון זורם בעמק תלול, דרומית לקרחון גוריצ'נה ומערבית לראשו של קרחון מאלפיגי, צפונית מזרחית לראשו של קרחון מקנזי, וצפונית-צפונית מזרחית לקרחון פירוגוב. 

קרחון דג'ראסי מנקז את המדרונות המערביים של רמת הארווי, ואת המדרונות הצפוניים של הר פארי, וזורם לכיוון צפון מערב ונשפך אל מפרץ לנוסה צפונית לפסגת ונצ'אן.   

## היסטוריה
### גילוי הקרחון

הקרחון מופה לראשונה על ידי סקר בריטי בשנת 1980.

### מקור השם

הקרחון נקרא על שמו של המדען הבולגרי-אמריקאי קארל דז'ראסי (Carl Djerassi) ממציאי הגלולה למניעת היריון.

וזאת בדומה לאתרים רבים אחרים באזור אשר נקראו על שם חלוצים בתחום הרפואה.

[מרכז|ממוזער|700x500 פיקסלים|האי בראבאנט, מבט מכיוון צפון מזרח לעבר האי. מימין ניתן לראות את [אונוור (אי)|האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* קרחון דז'ראסי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון דז'ראסי, וסימון מיקום האתרים סביבו באתר copernix

## הערות שוליים

קטגוריה:בולגריה באנטארקטיקה
דז'ראסי
הוגו ריגנולד

**הוגו הנרי ריגנולד** (באנגלית: **Hugo Henry Rignold**; 15 במאי 1905 – 30 במאי 1976) היה מנצח וכנר אנגלי, הזכור בעיקר כמנהל מוזיקלי של הבלט המלכותי (1960-1957) ומנצח התזמורת הסימפונית של ברמינגהאם (1968-1960).

## ביוגרפיה
ריגנולד נולד בקינגסטון על התמזה, באנגליה, למנצח הוגו צ'ארלס ריגנולד ולזמרת האופרה אגנס מאן. בשנת 1910,בן 5, היגר עם הוריו לויניפג, קנדה.

כילד החל ללמוד נגינה בכינור אצל ג'ון ווטרהאוז בוויניפג וניגן בתזמורת של תיאטרון ויניפג. לאחר שובו לאנגליה בשנת 1921, למד באקדמיה המלכותית למוזיקה ואחר עבד זמן מה כנפח.

בשנות ה-20' וה-30' של המאה ה-20, ניגן ריגנולד בכינור עם להקות ג'אז וריקודים שפעלו אותן שנים, בהן לה של מנטובני, ג'ק הילטון, ג'ק האריס, פרד הרטלי, אמברוז, ליו סטון וג'יי וילבור. ריגנולד זכה להערכה רבה כנגן ג'אז וב-1936 כתב עליו כתב העת גרמופון: . בשנות מלחמת העולם השנייה על תזמורות סימפוניות, הוא החל לנצח בבית האופרה המלכותית, קובנט גארדן ואחר על התזמורת הפילהרמונית המלכותית של ליברפול, החל בשנות ה-40' המאוחרות. בהמשך לכך באו תקופתו כמנהל המוזיקלי של הבלט המלכותי וכהונתו הממושכת בתזמורת ברמינגהאם. לאחר מכן, התקדם ריגנולד לניצוח על תזמורת משלו, תזמורת הקזינו של לונדון.

ריגנולד הוציא הקלטות רבות עם נגנים אלה, שלא מעט מהן הוצאו מחדש על תקליטורים מודרניים. מוזיקאים קלאסיים אחרים, כגון לאון וסידוני גוסנס עשו כמותו, אבל ההקלטות המוקדמות הללו של ג'אז וריקודים חוללו מידה מסוימת של סלחנות מתנשאת כלפי ריגנולד בהמשך הקריירה שלו (כפי שקרה מאוחר יותר לאנדרה פרווין. הקלטות משנות ה-20', שבהן ריגנולד מנגן עם תזמורתו של ג'ק הילטון, כוללות את "Oh, Lady Be Good" של ג'ורג' גרשווין מ-29 במרץ 1926, ואת "גברים מעדיפים בלונדיניות" של אירווינג ברלין מ-17 באוגוסט 1926. שתיהן לחברת קול אדוניו באולפני החברה בהייס, מידלאסקס. בהמשך, בהדרכת הילטון, ייסד וניהל להקה משלו, שניגנה בראשית מלחמת העולם השנייה.

ריגנולד התחתן שלוש פעמים: ב-1934 עם ריטה מרי גיילור (השחקנית מולי גיי); ב-1941 עפ פיליס סטנלי; וב-1948 עם פטרישה הורטון. משני נישואיו הראשונים היו לו שתי בנות.

## קישורים חיצוניים

## הערות שוליים

קטגוריה:מנצחים בריטים
קטגוריה:כנרים אנגלים
קטגוריה:מנהלים מוזיקליים
קטגוריה:בריטים שנולדו ב-1905
קטגוריה:בריטים שנפטרו ב-1976
דניאל רובין

[ממוזער|שמאל|דניאל רובין בהופעה בבסקולה, [25 בספטמבר 2019]]
**דניאל רובין** (נולדה ב-29 במאי 1994) היא זמרת וכותבת שירים ישראלית.

## ביוגרפיה
רובין נולדה וגדלה ברעננה והחלה לשיר בגיל שמונה במקהלות שונות. לאחר כמה שנים החלה גם לנגן בפסנתר ולכתוב. היא למדה בתיכון תלמה ילין במגמת הג'אז, שם לראשונה החלה להופיע עם להקת חברים שניגנו יחד חומרים מקוריים שלה.

בשנת 2014 התגייסה ללהקה הצבאית "קיטבג" בתור מוזיקאית מצטיינת. באותה השנה גם הוציאה את EP הבכורה שלה.

בשנת 2017 הוציאה את אלבומה הראשון, "כלום לא עובר על ידי", בהפקתו של עמרי אמדו.

בשנת 2019 הוציאה את אלבומה השני, "הסיפור בגדול", גם הוא בהפקת עמרי אמדו ובשיתוף מוזיקאים אחרים בהם תמיר מוסקט, תום דרום, גדי רונן, יונתן בלומנפלד, עינב ג׳קסון כהן, מאיה בלזיצמן, נדב הולנדר ועוד.

לאורך השנים הקליטה והשתתפה ביצירות של אמנים אחרים. ב-2016 שרה בשיר "תפילת האמהות" של יעל דקלבאום, שזכה למיליוני צפיות בכל העולם. ב-2018 הקליטה קולות לשיר "Toy" של נטע ברזילי, שזכה באותה השנה באירוויזיון. באותה שנה גם הקליטה דואט עם אלון עדר בשם "כביסה" לאלבומו "מחשבות על הדרך". ב-2019 הוציאה יחד עם ניר שלמה גרסת כיסוי לשירו של אריק איינשטיין "אולי צריך לתת לזה עוד זמן" מהאלבום "שביר".

באוגוסט 2021 הוציאה את אלבומה השלישי, "האלבום שיעיר את אמא", שהוקלט וצולם בלייב והוקדש לאמה המתמודדת עם הפרעה דו-קוטבית. בעקבות האלבום הוזמנה לנאום בוועידת בריאות הנפש בכנסת.

באפריל 2023 הוציאה את אלבומה הרביעי, "סוף סוף באמת", שאת רובו הפיק יוגב גלוסמן (iogi), שירים נוספים בו הופקו על ידי עדי רותם, עינב ג׳קסון כהן ועמרי אמדו, אלבום בו היא מארחת גם את ג'ני פנקין וגם את גיל בר הדס, ומתוכו השיר "הרגע הזה" זכה להצלחה רבה והושמע בכל תחנות הרדיו. האלבום הושק במועדון הבארבי במאי 2023.

במאי 2024 הוציאה לאור גרסת כיסוי לשיר "עוד יום" של מתי כספי, שיתוף פעולה יחד עם ניר שלמה.

בינואר 2025 הוציאה מיני-אלבום בשם "מושלמדי" יחד עם אופיר יוגב, כמו גם אלבום הופעה עם צ'יל פיל.

באוגוסט 2025 הוציאה את אלבומה השביעי, "מנטרה ללב מתגעגע".

דניאל יוצרת ומופיעה עם להקתה בה חברים אלכס משה (גיטרה חשמלית), רוני בר הדס (גיטרה בס) ומיכל אליסף (תופים).

### חיים אישיים
ביוני 2022 נישאה למוזיקאי ניר שלמה.

ב-26 בנובמבר 2025 הביאו לעולם את בתם הבכורה, אביגיל.

## דיסקוגרפיה
* כלום לא עובר על ידי, 2017
* הסיפור בגדול, 2019
* האלבום שיעיר את אמא, 2021
* סוף סוף באמת, 2023
* מושלמדי, 2025
* דניאל רובין & צ'יל פיל (Live), 2025
* מנטרה ללב מתגעגע, 2025

## קישורים חיצוניים

* 

* 
* 
* 
*
* 

## הערות שוליים

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות-יוצרות יהודיות
קטגוריה:זמרים-יוצרים בעברית
קטגוריה:זמרות ישראליות
קטגוריה:זמרים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:פסנתרניות ישראליות
קטגוריה:פסנתרנים ישראלים
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:ישראליות שנולדו ב-1994
קטגוריה:ישראלים שנולדו ב-1994
מעיין פרתי

**מעיין פרתי** (נולדה ב-5 ביולי 1988) היא עיתונאית ישראלית המשמשת ככתבת צרכנות וכלכלה בחברת החדשות של ערוץ 12.

## ביוגרפיה
מעיין פרתי נולדה וגדלה בעכו, שם סיימה בהצטיינות את לימודיה בתיכון מקיף ע"ש דרסקי במגמת פסיכולוגיה, סוציולוגיה ותיאטרון. בנעוריה הייתה חברה בתנועת הנוער הלאומי בית"ר, ולאחר שירותה הצבאי שימשה בתנועה כרכזת מעוז עכו.

בשנת 2006 התגייסה לחיל האוויר, שם שימשה כמפקדת של פרחי טיס.

פרתי היא בוגרת תואר ראשון בתקשורת מהמכללה האקדמית עמק יזרעאל ובעלת תואר שני בהצטיינות במדע המדינה מהאוניברסיטה העברית בירושלים.

פרתי החלה את הקריירה העיתונאית שלה ככתבת ומגישה ברדיו "קול רגע". בשנת 2014 עברה לשמש ככתבת בתוכניתו של שרון גל בערוץ 20.

פרתי הצטרפה לחברת החדשות בשנת 2015 כתחקירנית. באותה שנה פורסמו מספר תחקירים שערכה, ביניהם תחקיר על כת הפועלת במסגרת מדרשה בירושלים ומסיתה תלמידות נגד הוריהן וחשיפה של סדנה לעידוד בני נוער להשתמט מצה"ל. בשנת 2016 ערכה פרתי תחקיר על הרב שמעון גורליק מנהריה שהמשיך להציג עצמו כרב ולייעץ לנשים למרות עדויות רבות שהצטברו נגדו על כך שפגע בילדים ונשים. בהמשך השנה מונתה לרכזת המערכת בתוכנית "שש עם".

ביולי 2016 מונתה פרתי לכתבת צרכנות וכלכלה ב"תוכנית חיסכון". במסגרת עבודתה עוסקת פרתי בהטעיות צרכניות, השוואות מחירים, תיירות ובריאות, משמשת ככתבת במהדורה המרכזית.

בשנת 2018 ערכה פרתי תחקיר על הקלות בה נמכרות סיגריות לבני נוער. פרסום התחקיר הוביל להתערבות של משרד החינוך והוועדה לזכויות הילד שערכה דיון על התופעה ולחוזר מנכ"ל חדש שאסר בין היתר על מורים לעשן בשטחי בית הספר.

במסגרת מאבקה בהטעיות צרכנים תיעדה פרתי כיצד חברות ביטוח מפעילות חוקרים פרטיים נגד קשישים על מנת לא לשלם קצבאות. בשנת 2019 פרסמה סדרת תחקירים על "בלוף המזון האורגני" והשימוש בו על מנת לנפח את מחירי המזון.

בשנת 2020 ערכה תחקיר במסגרתו תיעדה את פערי המחירים בין הפריפריה למרכז. ב-2021 חשפה פרתי שרשת שופרסל הפעילה אתר ייעודי למגזר החרדי בלבד בו נמכרו מוצרים בעשרות אחוזי הנחה לעומת האתר הרגיל. בעקבות החשיפה הוגשה תובענה ייצוגית נגד שופרסל. לאחר התחקיר, התקיים דיון בוועדת הכלכלה של הכנסת בהשתתפותה כחלק מהמאבק ביוקר המחיה במדינת ישראל.

בספטמבר 2022 זכתה פרתי בפרס "אבירת יוקר המחיה" בוועידה השנתית ה-21 של הסתדרות העובדים הלאומית.

באפריל 2024 זכתה בתביעה שהגישה נגד מקדונלד'ס, אחרי שהשתמשו בשמה בפרסומת ללא רשותה.

## חיים אישיים
פרתי נשואה למיכאל ולהם שני בנים. מתגוררת בתל אביב. אוהדת מכבי חיפה.

## קישורים חיצוניים
* 

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:כתבים כלכליים ישראלים
קטגוריה:תל אביב-יפו: אישים
קטגוריה:בוגרות תיכון ע"ש דרסקי (עכו)
קטגוריה:בוגרי תיכון ע"ש דרסקי (עכו)
קטגוריה:בוגרות המכללה האקדמית עמק יזרעאל
קטגוריה:בוגרי המכללה האקדמית עמק יזרעאל
קטגוריה:סגל חברת החדשות
קטגוריה:ישראליות שנולדו ב-1988
קטגוריה:ישראלים שנולדו ב-1988
פינה רקורדס

**פינה רקורדס** (באנגלית: **Pina Records**) היא חברת תקליטים פורטוריקנית, אשר נוסדה על ידי רפאל אנטוניו פינה נייבס בשנת 1996. כמו כן, נחשבת לאחת מחברות התקליטים המפורסמות והמצליחות ביותר בתעשיית מוזיקת הרגאטון. נכון להיום, אמנית הדגל של החברה היא נאטי נטשה.

## רקע
פינה רקורדס הוקמה בשנת 1996, על ידי רפאל אנטוניו פינה נייבס. מאותה השנה ועד 2016, הוחתמו דרך חברת התקליטים עשרות אמנים שונים, ביניהם דון צ'זינה, דדי יאנקי, זאיון & לנוקס, אם סי קאג'ה, דון עומר וכולי. באותן השנים יצאו דרך חברת התקליטים עשרות אלבומים ושירים שזכו להצלחה ברחבי העולם.

בשנת 2017, יצא לאור שירה של נאטי נטשה "Criminal", דרך חברת התקליטים. השיר זכה להצלחה בינלאומית והפך לשיר המצליח ביותר שיצא דרך חברת התקליטים, כאשר צבר למעלה מ-1.7 מיליארד צפיות, ונמכר בלמעלה מ-7 מיליון עותקים. הדבר הוביל לכך שחברת התקליטים זכתה להצלחה בפני עצמה. בהמשך, יצא האלבום IlumiNATTI, דרך חברת התקליטים אשר המשיך את קו ההצלחה של "Criminal", כאשר קיבל את תואר הפלטינה הלטינית בארצות הברית. בעקבות ההצלחה הרבה לה זכתה נטשה, הפכה היא לחלק משלושת אמני הדגל של חברת התקליטים, יחד עם פלאן בי ור.ק.מ & קני-ווי שנחשבים לאחד מהצמדים הלטיניים המצליחים בהיסטוריה.

## סגל
* נאטי נטשה (2016-הווה)
* פראן רוזאנו (2021-הווה)

## דיסקוגרפיה

### אלבומי סטודיו

* 2001: La conspiracion
* 2003: Pina...The Company: Los mas duros
* 2003: La conspiracion 2: La secuela
* 2012: La Formula
* 2018: La Super Formula

## DVD
* 2003: Los Videos de reggaeton 2, La conspiracion DVD
* 2006: Masterpiece: World tour (סולדאאוט)

## אמנים ומפיקים קשורים
* הייז
* דוראן
* ממבו קינגס
* טייני
* די.ג'יי בלאס
* לוני טונס
* די.ג'יי לואיאן
* טוני דיז
* אוזונה

## אמנים שהוחתמו בעבר בחברת התקליטים
* דון צ'זינה (2005-1996)
* ליטו ופולאקו (1999–2005)
* דדי יאנקי (2001)
* מאסטר ג'ו & או.ג'י. בלאק (2000–2003)
* אם סי קאג'ה (2001–2003)
* ניקי ג'אם (2001-2008)
* קארל & חוליו וולטיו (2001–2003)
* מאיקול ומנואל (2002–2004)
* הקטור וטיטו (2002)
* יביה (2002–2009)
* ספידי (2003–2005)
* קרליטוס ואיי (2006–2009)
* קרוזיטו (2006–2010)
* גרופו קריס (2007)
* זאיון & לנוקס (2010-2013)
* ג'ליל לופז (2011–2013)
* אל סיקה (2016–2017) (פרש מתעשיית המוזיקה)
* טוני דיז (2011-2009;2013–2015)
* דון עומר (2015)
* יאגה & מאקי (2001)
* ג'נאי (2001–2003)
* די.ג'יי בלאס (2001–2003)
* די.ג'יי דיקי (1999–2006)
* די.ג'יי מאג'יק (1999–2006)
* ר.ק.מ & קנ-ווי (2014-2004;2017)
* פלאן בי (2018-2008)
* צ'נצ'ו קורליאונה (2020-2008)- גם אחרי פירוק פלאן בי
* ארקנגל (2012–2019)

## קישורים חיצוניים

* 

## הערות שוליים

קטגוריה:חברות תקליטים
יחסי אלג'יריה – דרום אפריקה

**יחסי אלג'יריה–דרום אפריקה** (בערבית: **العلاقات الجزائرية الجنوب أفريقية**, באנגלית: **Algeria–South Africa relations**) הם היחסים הדו-צדדיים בין '''הרפובליקה האלג'יראית הדמוקרטית העממית''' ובין '''רפובליקת דרום אפריקה'''.

## היסטוריה
ראשית היחסים הפוליטיים בין שתי המדינות נמצאת בשנות ה-50 וה-60. שתי המדינות פיתחו את היחסים על רקע הסכסוכים הפנימיים שלהן ושזכו להתעלמות מצד מועצת הביטחון של האו"ם.

בשנת 1961, באמצעות דרכון אתיופי מזויף, נסע נלסון מנדלה למרוקו בה אומן על ידי החזית הלאומית לשחרור אלג'יריה. בספרו Long Walk to Freedom חשף מנדלה כי המאבק שלו באפרטהייד קיבל השראה רבה ממאבקה של החזית הלאומית לשחרור אלג'יריה. כמו כן באותה תקופה החזית הלאומית האלג'יראית סיפקה נשק לקונגרס הלאומי האפריקני. מנדלה הצהיר כי "הצבא האלג'יראי הפך אותי לגבר". אלג'יריה הייתה המדינה הראשונה בה ביקר מנדלה לאחר שחרורו מהמאסר.

בשנת 1974, במהלך של תמיכה בתנועה נגד האפרטהייד, שר החוץ של אלג'יריה עבד אל-עזיז בותפליקה פעל לגירוש נציגות דרום אפריקה מהעצרת הכללית של האומות המאוחדות, בראשותה עמד באותה שנה; הוא טען כי צירי דרום אפריקה לא לגיטימיים משום שהם מייצגים מיעוט לבן.

כחלק מתמיכתה בקונגרס הלאומי האפריקני, רכשה אלג'יריה אמצעי לחימה וציוד מעקב מדרום אפריקה תמורת יותר מ-15 מיליון דולר ב-1997, ו-51.3 מיליון דולר ב-1999, במטרה להילחם במלחמת האזרחים שהתרחשה במדינה. בנובמבר 1997 נפתחה שגרירות דרום אפריקה באלג'יר.

## יחסים כלכליים
בין השנים 2011–2015, אלג'יריה הייתה שותפת הסחר הגדולה ביותר בצפון אפריקה של דרום אפריקה, והיוותה 43% מהיקף הסחר עם האזור.

## ראו גם
* יחסי אלג'יריה–סודאן
* יחסי אלג'יריה–קניה

## קישורים חיצוניים

* שגרירות דרום אפריקה באלג'יריה
* שגרירות אלג'יריה בדרום אפריקה

## הערות שוליים

קטגוריה:ערכים ללא קטגוריות פיזיות - יחסי חוץ
הניצוצות של מאור

**הניצוצות של מאור** היא סדרת הנפשה ישראלית לילדים, שהופקה במסגרת פרויקט "מהות החיים" של שרי אריסון, ונוצרה על ידי חיים אידיסיס, נועם משולם, צפריר קוחנובסקי ודני חיימוביץ'. הסדרה הופקה על ידי טי.טי.וי הפקות, והונפשה על ידי Pitchipoy.

הסדרה, שעוקבת אחר גחליל בשם מאור המנהיג להקה של חיות המאונשות לתלמידי בית ספר, שודרה לראשונה בערוץ ג'טיקס בשנת 2008, ובמקביל הופצה באתר "מהות החיים". לסדרה הופקה עונה אחת הכוללת 21 פרקים באורך 15 דקות.

## תקציר העלילה
הסדרה מספרת על חוברת חיות המאונשות לתלמידי בית ספר, שיחד עם גחליל בשם מאור מקימים להקה. כשהם בלהקה, המשתתפים צריכים לתת ולקבל תשומת לב, להתייחס לכולם בצורה הדדית ולכבד את כולם - דבר שלא קל. במהלך הסדרה חברי הלהקה לומדים ערכים בנושא אהבה, אחראיות וכבוד לאחר. במהלך פרקי הסדרה יש שירים המבוצעים על ידי דמויות הסדרה.

הסדרה מלמדת את הצופים שהם צריכים לקבל את עצמם ולהכיר בחוזקות שלהם.

## דמויות ומדבבים
במאי הדיבוב של הסדרה היה קובי אשל.
* **אסף חכמון** - שוקי הטווס
* **[[עפרון אטקין]]** - אבא
* **[[דור סרוגו]]** - שמעון הצב
* **[[שמחה ברבירו]]** - מאור
* **הגר ריש** - מורה
* **[[נורית בנאי קורן]]** - אמא
* **יותם סחייק** - טומי
* **נעמה אוזן** - ללי
* **[[ליאת הר לב]]** - איזי
* **[[אדם קנת]]** - מיקס
* **עמית טולדנו** - ג'וני
* **[[ספיר דרמון]]** - אורה
* **[[לורן סביר]]** - גאיה
* **[[אורלי קטן]]** - דמויות שונות
* **דור הרפז** - דמויות שונות
* **[[קובי אשל]]** - דמויות שונות

## פסקול
פסקול הסדרה כולל עשרה שירים מקוריים המבוצעים על ידי דמויות הסדרה. על המוזיקה בסדרה היה אחראי עדי כהן.
# "כל אחד יחיד ומיוחד" (שיר הפתיחה)
# "בואו יחד נשיר את השיר"
# "להקשיב, להבין, לאהוב"
# "ניצוץ קטן ממך"
# "סירה בלב ים"
# "שלום כיתה א'"
# "התירוצים של ג'וני"
# "המקום הראשון"
# "קחו קצת רוק'נרול"
# "אנחנו אור גדול"

## קישורים חיצוניים
* 
* שירי הסדרה, באתר "סאונדקלאוד"
* הניצוצות של מאור, באתר הרשמי של "טי.טי.וי הפקות"

## הערות שוליים

קטגוריה:סדרות הנפשה ישראליות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2008
איגוד תעשיית ההקלטות הפורטוגזי

**איגוד תעשיית ההקלטות הפורטוגזי** (בשוודית: **Associação Fonográfica Portuguesa**) הידוע גם כ-**AFP** הוא ארגון המייצג את תעשיית הקלטות המוזיקה של פורטוגל. בין היתר, איגוד זה אחראי מאז שנת 1989, למצעדי הפזמונים הפועלים בפורטוגל, וכך גם למצעדי האלבומים. בנוסף לכך, מעניק הארגון תוארי זהב ופלטינה עבור אלבומים, ותוארי זהב, פלטינה עבור שירים.

איגוד תעשיית ההקלטות הפורטוגזי אוסף נתונים שונים הקשורים לעולם המוזיקה הפורטוגזי ושולט ב-95% מהשוק המוזיקלי של פורטוגל.

## מצעדים
כיום פועלים בפורטוגל שני מצעדים עיקריים:
* Top 50 Albums (מצעד 50 האלבומים)
* Top 50 Singles (מצעד 50 הסינגלים)

## הסמכות
לפני שנת 2008, נתוני ההסמכות של פורטוגל לא היו ידועים.

**אלבומים**

**סינגלים**

**אלבומי וידאו**

## קישורים חיצוניים

* 

## הערות שוליים

פורטוגל
קטגוריה:פורטוגל: תרבות
קרחון גוריצ'נה

**קרחון גוריצ'נה** (באנגלית: **Gorichane Glacier**; בבולגרית: **ледник Горичане**) הוא קרחון על האי בראבנט, בארכיפלג פאלמר שבאנטארקטיקה. 

אורכו של הקרחון 4.5 קילומטרים ורוחבו 1.7 קילומטרים. 

הקרחון ממוקם מזרחית - דרום-מזרחית לקרחון פאלילולה, דרומית מערבית לראשו של קרחון פארה, מערבית - צפון-מערבית לראשו של קרחון לאנק, צפונית מערבית לראשו של קרחון מאלפיגי, וצפונית לקרחון דז'ראסי. 

הקרחון מנקז את המדרונות המערביים של מרכזם של הרי סטריבוג, וזורם לכיוון דרום מערב, ונשפך אל מפרץ לנוסה, מזרחית לנקודת בייקאל. 

## היסטוריה
### גילוי הקרחון
הקרחון מופה על ידי סקרים בריטיים שנערכו בשנים 1980 ו-2008.

### מקור השם
הקרחון נקרא על שם הכפר גוריצ'נה שבצפון מזרח בולגריה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* קרחון גוריצ'נה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, וסימון מיקום האתרים סביבו באתר copernix

## הערות שוליים

קטגוריה:בולגריה באנטארקטיקה
גוריצ'נה
נבחרת צ'כיה בבייסבול

**נבחרת צ'כיה בבייסבול** (בצ'כית: **Česká baseballová reprezentace**) היא נבחרת הבייסבול לגברים המייצגת את צ'כיה בתחרויות בינלאומיות. 

## קישורים חיצוניים
*  

## הערות שוליים

צ'כיה
בייסבול
נבחרת סין בבייסבול

[שמאל|ממוזער|350px|[נשיא ארצות הברית ג'ורג' בוש עם נבחרת סין בבייסבול ונבחרת ארצות הברית בבייסבול באולימפיאדת בייג'ינג (2008)]]
**נבחרת סין בבייסבול** (בסינית: **中國國家棒球隊**) היא נבחרת הבייסבול לגברים המייצגת את הרפובליקה העממית של סין בתחרויות בינלאומיות. 

## קישורים חיצוניים

## הערות שוליים

סין
בייסבול
נפרדנו כך (סדרת טלוויזיה)

**נפרדנו כך** (באנגלית: **The Split**) היא סדרת דרמה משפטית בריטית, שיצרה וכתבה אבי מורגן. שידור הבכורה של הסדרה בערוץ BBC One בממלכה המאוחדת היה ב-24 באפריל 2018. הסדרה הוזמנה באוגוסט 2016. העלילה עוקבת אחר חייהם של בני משפחת דפו, שהעסק המשפחתי שלהם עוסק במשפטי גירושים, פרט לבת הבכורה האנה (ניקולה ווקר) שעברה לעבוד בחברה יריבה בשם נובל והייל. לצדה של ווקר מככבים בסדרה סטיבן מנגן, פיונה באטן, אנאבל סקולי, ובארי אטסמה.

הפקת הסדרה החלה ביולי 2017 בלונדון. ב-13 בינואר ב-2017 הודיעה רשת SundanceTV שתשתתף בהפקת הסדרה יחד עם ה-BBC. כמו כן SundanceTV מחזיקה בזכויות השידור של הסדרה בארצות הברית. הסדרה בשלמותה יצאה על גבי DVD ב-4 ביוני 2018.

במאי 2018 הוזמנה עונה שנייה לסדרה, וההפקה החלה במרץ 2019. בעונה השנייה החברה של משפחת דפו מתמזגת לתוך חברת "נובל הייל דפו", ורוב השחקנים ממשיכים להופיע בסדרה. דונה אייר ובן ביילי סמית' הצטרפו לצוות השחקנים וגילמו זוג לקוחות מפורסמים של חברת עורכי הדין, ודמיאן מלוני מופיע בתפקיד טיילר דונהיו. הפרק הראשון של העונה השנייה שודר בממלכה המאוחדת בערוץ BBC One ב-11 בפברואר 2020. בארצות הברית שודרה הסדרה ב-Sundance TV החל מ-15 במאי 2020.

## צוות השחקנים
### שחקנים ראשיים
* ניקולה ווקר – האנה שטרן, עורכת דין לענייני גירושים שעובדת עבור נובל והייל.
* סטיבן מנגן – נייתן שטרן, בעלה של האנה, בריסטר.
* פיונה באטן – רוז דפו, אחותה הצעירה של האנה.
* אנאבל סקולי – נינה דפו, אחותה הצעירה של האנה, עורכת דין בחברה של משפחת דפו.
* בארי אטסמה – כריסטי קרמייקל, חבר לשעבר של האנה, גם הוא עובד בנובל והייל.
* סטיבן טומפקינסון – דייבי מקנזי, מיליונר שרוצה להתגרש מאשתו (עונה ראשונה).
* מירה סיאל – גולדי מקנזי, אשתו של דייבי, ומזכירה בחברה שבבעלותו (עונה ראשונה).
* אנתוני הד – אוסקר דפו, אביה של האנה, שעזב את הבית בילדותה (עונה ראשונה).
* דברה פינדלי – רות דפו, אמה של האנה, מנהלת את העסק המשפחתי.
* רודי דרמאלינגם – ג'יימס קאטלר, הארוס של רוז, ואחר כך בעלה.
* דונה אייר – פי הנסן, מגישת תוכנית טלוויזיה מפורסמת, שמתגרשת מבעלה (עונה שנייה).
* בן ביילי סמית' – ריצ'י הנסן, בעלה של פי (עונה שנייה).

### שחקני משנה
* צ'קוודי איווג'י (Chukwudi Iwuji) – אלכס "זנדר" הייל, מנהל חברת נובל והייל.
* קובנה הולדברוק-סמית – גלן פיטר, הכומר שמנהל את טקס הנישואים של רוז וג'יימס (עונה ראשונה).
* מגי או'ניל – איוון דאצ'י, חברתה הטובה של גולדי, שמנהלת רומן עם בעלה דייבי (עונה ראשונה).
* ג'וזט סימון – מאיה, אשתו השנייה של אוסקר דפו (עונה ראשונה).
* מתיו ביינטון – רקס פופ, סטנדאפיסט.
* אליזבת רוברטס – ליב שטרן, בתם של האנה ונייתן.
* מולי קוון – טילי שטרן, בתם הצעירה של האנה ונייתן
* טובי אוליבר – ויני שטרן, בנם של האנה ונייתן.
* ברנוק או'קונור – סשה, החבר של ליב (עונה ראשונה).
* דמיאן מולוני – טיילר דונהיו, הארוס של זנדר (עונה שנייה).
* איאן מקאלהיני – פרופ' רוני, חבר של רות דפו (עונה שנייה).

## פרקים

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
נבחרת בריטניה בבייסבול

**נבחרת בריטניה בבייסבול** (באנגלית: **Great Britain national baseball team**) היא נבחרת הבייסבול לגברים המייצגת את הממלכה המאוחדת בתחרויות בין־לאומיות.

## קישורים חיצוניים
*  

## הערות שוליים

בריטניה
בייסבול
נבחרת דרום אפריקה בבייסבול

**נבחרת דרום אפריקה בבייסבול** (באנגלית: **South Africa national baseball team**) היא נבחרת הבייסבול לגברים המייצגת את דרום אפריקה בתחרויות בינלאומיות. 

## קישורים חיצוניים

*  

## הערות שוליים

דרום אפריקה
בייסבול
נבחרת ברזיל בבייסבול

**נבחרת ברזיל בבייסבול** (בפורטוגזית: **Seleção Brasileira de Beisebol**) היא נבחרת הבייסבול לגברים המייצגת את ברזיל בתחרויות בינלאומיות. 

## קישורים חיצוניים
*  

## הערות שוליים

ברזיל
בייסבול
אילנית עלים

**אילנית עלים** או **פילומדוזה** (לא לבלבל עם צב קסדה אפריקני הקרוי באותו שם; שם מדעי: *Phyllomedusa*) הוא סוג של דו-חיים ממשפחת האילניתיים המצוי בטבע ביערות הגשם של אמריקה הדרומית והמרכזית מקוסטה ריקה עד ארגנטינה.

בני סוג זה בעלי הפרשה דמוית-שעווה על עורם, מה שעוזר להם להתגונן מקרני השמש ובאותה עת לייצר ויטמין D לעורם. הפרשה זו נמצאת בבלוטה ליד בטנם והם מושחים אותה בעזרת הרגליים האחוריות. העור מעט רעיל אך אפשר לייצר ממנו שומנים מועילים. צפרדעים אלה בינוניות בגודלן, בעלות עור ירוק ועיניים זהובות ובעלות גפיים ארוכות כמו של קופים. במקום לקפוץ עם רגליהן האחוריות הן מותחות את הגפיים ומגיעות לעלים רחוקים ואז נדבקות אליהם.

צפרדעים אלו אינן מטילות ביצים במים אלא תולות אותן על ענף בתוך עננת קצף שהן מייצרות. הראשנים הבוקעים נופלים הישר אל מקווה מים הטמון מתחת.

## מינים

## קישורים חיצוניים

## הערות שוליים

קטגוריה:בעלי חיים שתוארו ב-1830
קטגוריה:פילומדוסיים
קטגוריה:טקסונים שתוארו בידי יוהאן גאורג ווגלר
לילה ספאז

**ליילה ספאז** (בערבית: **ليلى سفاز**; 1874–1944) הייתה זמרת ומלחינה תוניסאית-יהודייה שהפכה לידוענית בתחום מופעי קונצרט-בית קפה  בתוניס בשנות העשרים של המאה ה-20. היא שרה מוזיקה בז'אנרים המאלוף והצ'ארקי.

## קורות חיים
נולדה למשפחה יהודית-תוניסאית בשנת 1874 והפכה לפרפורמרית מפורסמת, השרה שירים בסגנון האנדלוסי הקלאסי באולם קונצרטים במחוז באב סוויקה בתוניס. בנוסף לביצועים שלה למוזיקה ממוסדת, המשיכה להלחין שירים בעצמה. היא גם זכורה כמי שסייעה בחינוכה המוזיקלי והכשרתה של אחייניתה המפורסמת, הזמרת והרקדנית חביבה מסיכה, אותה לימדה  לשיר ולנגן בפסנתר.

המוזיקה של ספאז הוקלטה לראשונה בשנת 1910 על ידי חברת Gramophone, שהחלה להקליט זמרות יהודיות בתוניסיה. בקטלוג שלהם מופיעה ספאז עם שירים במאלוף ושירים מזרח-תיכוניים. בשנת 1929 הקליטה חברת פאת'ה-מרקוני  את שיריה, כולל: "חביבי גאב", "ג'אני אל מרסול", ו "אימתא נרג'ע פיכ".

ככל שחלף הזמן, האחיות שמאמה הפכו פופולריות יותר ויותר, וספאז פרשה מהבמה והקדישה יותר ויותר זמן לאימון אחייניתה חביבה מסיכה, שגם היא זכתה לפופולריות רבה. זמרים יהודיים פופולריים נוספים מהתקופה כללו את בנאת שמאמה וא-שייח' אל-עפרית.

## קישורים חיצוניים

## הערות שוליים

קטגוריה:זמרות יהודיות תוניסאיות
קטגוריה:אומנים יהודים שפעלו בארצות ערב
קטגוריה:מלחינות יהודיות
קטגוריה:ילידות 1874
קטגוריה:אמנים יהודים הידועים בשם במה
קטגוריה:נפטרות ב-1944
אני אצבע את השלכת בירוק

**אני אצבע את השלכת בירוק** הוא פזמון שכתבה זמירה חן והלחין וביצע יורם ארבל, בליוויה של אלכסנדרה. 

השיר יצא לאור בשנת 1969, ונחשב לאחד השירים הישראלים הפופולארים ביותר בשנות השישים.

## רקע
בשנת 1969 היה יורם ארבל שדרן רדיו בקול ישראל. לאחר ששב לישראל משהות מחוצה לה הקליט כמה שירים. הוא התערב עם עורך מצעד הפזמונים שיוכל להוציא שיר שיהיה להיט גדול, ולכן הוציא את השיר.

"אני אצבע את השלכת בירוק" זכה להצלחה. במצעד הפזמונים הישראלי השנתי של קול ישראל לשנת תשכ"ט (1969) דורג השיר במקום ה־16. השיר הגיע למקום הראשון במצעד הפזמונים העברי של גלי צה"ל ושם שהה ארבעה שבועות בראש.

ארבל הוציא בשנת 1972 את האלבום "טוב שאת כאן...", ובו נכלל השיר. היה זה אלבומו היחיד של ארבל, שנחשב לזמר של להיט אחד, שכן לאחר מכן הוא זנח את קריירת השירה, והחל בקריירת שדרנות ספורט.

## גרסאות כיסוי ופארודיות
*באוסף הראשון בפרויקט "עבודה עברית", שראה אור בשנת 1998, ביצעה להקת פורטרט חידוש לשיר.
*בשנת 2010 עשו השחקנים אילן רוזנפלד, קובי פרג', עודד פז, יובל סגל, ימית סול ודנה פרידר גרסה פארודית על השיר במסגרת הסדרה "הפיג'מות".

## קישורים חיצוניים
* 
* לדף השיר באתר הספרייה הלאומית

## הערות שוליים

קטגוריה:דואטים
קטגוריה:שירים בעברית
קטגוריה:שירים על עצים
יאניק הות

**יאניק הות** (בגרמנית: **Jannik Huth**, נולד ב-15 באפריל 1994 בבאד קרויצנאך, גרמניה) הוא כדורגלן גרמני המשחק בפרייבורג מההבונדסליגה בעמדת השוער.

## קריירת מועדונים
הות שיחק כנער במיינץ 05, והחל משנת 2013 החל להשתייך לקבוצת המילואים של המועדון. באוקטובר 2014 ערך הות את הבכורה שלו בקבוצת המילואים במשחק מול הולשטיין קיל, במסגרת הליגה הגרמנית השלישית. החל משנת 2015 החל הות להשתייך לסגל הקבוצה הבכירה של מיינץ, אך שימש בעיקר כשוער שני, ועד לשנת 2019 ערך שבע הופעות ליגה בלבד בקבוצה הבוגרת, כולן בעונת 2016/17, כשבמקביל, הוא ממשיך לשחק בעיקר בקבוצת המילואים. בינואר 2018 הושאל הות לספרטה רוטרדם מליגת העל ההולנדית, וערך בשורותיה 14 הופעות עד לסוף העונה, אך לא הצליח להושיע אותה מירידה לליגת המשנה. בקיץ 2018 חזר הות למיינץ, ובעונת 2018/19 המשיך לשמש כשוער שני בקבוצה, אך לא ערך הופעות ליגה נוספות.

בקיץ 2019 עבר הות לפאדרבורן 07, העולה החדשה לבונדסליגה, והפך מיד לשוער הראשון בקבוצה. בעונת 2019/20 הות ופאדרבורן נשרו בחזרה לבונדסליגה השנייה. הות נשאר בפאדרבורן ארבע עונות נוספות, שבהן הקבוצה סיימה לרוב במרכז הטבלה בבונדסליגה השנייה.

בקיץ 2024 חזר הות לבונדסליגה הראשונה, וחתם בפרייבורג.

## קריירה בינלאומית
באוגוסט 2015 זומן הות לסגל נבחרת גרמניה בכדורגל עד גיל 21, בתור השוער המחליף של אודיסאס ולחודימוס, וערך בסך הכל שתי הופעות בשורות נבחרת זו. בקיץ 2016 זומן הות לסגל הנבחרת האולימפית לאולימפיאדת ריו דה ז'ניירו (2016), אך לא ערך בה הופעות. עם זאת, הות זכה עם הנבחרת במדליית כסף לאחר הפסד במשחק הגמר לברזיל.

## תארים
עם נבחרת גרמניה האולימפית:
* אולימפיאדת ריו דה ז'ניירו (2016): מדליית כסף

## קישורים חיצוניים

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני מיינץ 05
קטגוריה:כדורגלני ספרטה רוטרדם
קטגוריה:כדורגלני פאדרבורן 07
קטגוריה:כדורגלני פרייבורג
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:זוכי מדליית כסף אולימפית גרמנים: כדורגל
קטגוריה:גרמנים שנולדו ב-1994
לאקי דאק: ברווז בר מזל

**לאקי דאק: ברווז בר מזל** (באנגלית: **Lucky Duck**) הוא סרט טלוויזיה אמריקאי-קנדי מוזיקלי בהנפשה ממוחשבת לילדים, מסוגת קומדיה והרפתקאות, אשר הופק על ידי Nelvana בשיתוף ערוץ דיסני ג'וניור, בו הוא שודר ברחבי העולם. עלילת הסרט, אשר נכתב על ידי מייקל ג' שטרן ובוים על ידי דון קים, עוקבת אחר לאקי דאק, ברווז גומי פגום המתאחד עם צעצועים שונים בשביל למצוא בית חם ואוהב.

הקרנת הבכורה של הסרט הייתה בארצות הברית בערוץ דיסני ג'וניור ב-20 ביוני 2014. בישראל הסרט שודר לראשונה בדיבוב לעברית בערוץ דיסני ג'וניור ב-29 באוגוסט 2014, במסגרת ספיישל סיום החופש הגדול, כאשר לפניו שודר פרק חדש מהסדרה "מועדון החברים של מיקי מאוס" ואחריו שודר הסרט "סינדרלה". אורך הסרט הוא כ-43 דקות.

## תקציר העלילה
לאקי דאק הוא ברווז גומי פגום שיוצר במפעל צעצועים, ולכן יועד להשלכה במקום לשליחה לחנות. לשמחתו, לאקי דאק מצא את עצמו בספינת הובלה. לפתע, בעקבות סופה, לאקי דאק נזרק מהספינה יחד עם פלו, היפופוטמית צעצוע, וסנאפ, צב צעצוע. החברים מחליטים לצאת להרפתקה ולמצוא בית חם ואוהב. במהלך הסרט מושרים שישה שירים מקוריים על ידי הדמויות.

## מדבבים
הדיבוב העברי בוים על ידי תמי ברק, והופק על ידי גלי נשר.

בנוסף דיבבו בדיבוב העברי גלעד שמואלי, הדר שחף-מעיין, ערן מור ותמי ברק.

## הפקה
סרט הטלוויזיה הוכרז לראשונה באוקטובר 2013, כאשר נודע שיהיה בהנפשה ממוחשבת בהפקת Nelvana בשיתוף ערוץ דיסני ג'וניור, בו הוא ישודר ברחבי הועלם בקיץ 2014 כשהוא נחשב ל"סרט המקורי הראשון אי פעם" שלו. עוד נודע שאת הסרט יביים דון קים, יכתוב מייקל ג' שטרן, יפיקו בפועל איירין וייבל וקולין בוהם וילחינו פרדריק וידמן, וויליאם ו. מלפדה וריק גארסיה. במאי 2014 הוכרז תאריך הבכורה של הסרט, 20 ביוני 2014, כאשר פורסם שידבבו בו כריסטיאן בורל, מייגן הילטי וטום קוואנו ושיופיעו בו שישה שירים מקוריים. מאז שידור הסרט במקור הוא שודר בערוצי דיסני ג'וניור ברחבי העולם בדיבובים שונים, ביניהם דיסני ג'וניור ישראל בדיבוב לעברית ב-29 באוגוסט 2014. הסרט והשירים שבו תורגמו לעברית על ידי חובי סטאר, אשר דיבב גם את הדמות הראשית, לאקי.

## קישורים חיצוניים

* 

## הערות שוליים

קטגוריה:סרטי טלוויזיה אמריקאיים
קטגוריה:דיסני ג'וניור
קטגוריה:סרטי 2014
קטגוריה:סרטים באנגלית
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הנפשה קנדיים
קטגוריה:סרטים מוזיקליים אמריקאיים
קטגוריה:סרטי הנפשה מוזיקליים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי הרפתקאות אמריקאיים
קטגוריה:סרטי ילדים
אנדריי ולדימירוביץ' פאנין

**אנדריי ולדימירוביץ' פָּאנִין** (ברוסית: **Андре́й Влади́мирович Па́нин**; 28 במאי 1962 – 7 במרץ 2013) היה שחקן קולנוע וטלוויזיה ובמאי רוסי. זכה בפרס ניקה.

## ביוגרפיה
### ראשית חייו
פאנין נולד ב-28 במאי 1962 בנובוסיבירסק, ברית המועצות; בנם של אגנסה ברזובסקי ודמיטרי אלכסנדרוביץ' פאנין. שנתיים אחר כך המשפחה עברה לצ'ליאבינסק ואז, כאשר אנדריי הגיע לגיל שש המשפחה עברה לקמרובו, שם התגורר 16 שנה.

### קריירת משחק
פאנין היה ידוע היטב בזכות תפקידו בסדרת הלהיט הבלשית "קאמנסקאיה". בשנת 2000, לוהק לתפקידים ראשיים בסרטו של ואלרי אחאדוב "אל תפגע בנשים" ובסרטו של פאבל לונגין "החתונה", כן כיכב במותחן הפעולה "24 שעות", בבימויו של אלכסנדר ארטנסיאן. הוא זכה בפרס השחקן הטוב ביותר בפסטיבל הסרטים גולדן ראם על חלקו בסרט "החתונה". הופעת המסך הראשונה שלו הייתה בסרט "דרך הישא", אך דווקא הופעותיו בסרט "אמא, אל תבכי" של הבמאי מקסים פז'מסקי והסרט "אמא" של דניס יבסטיינייב הם שהביאו לשחקן את הפרסום הגדול.

לפני שזכה להיות מלוהק למיטב סרטי הקולנוע בארצו, הוא היה שחקן במה בתיאטרון מינוסינסקי, שם עבד לאחר שסיים את לימודיו במכון התרבות בקמרובו. אף על פי שתכנן בתחילה ללמוד בבית ספר קולינרי, פאנין המשיך לקדם את השכלתו בתחום המשחק והוא סיים במוסקבה את לימודיו במסגרת התיאטרון האומנותי MKhAT ב-1991 והחל לעבוד בתיאטרון זה עם אשתו, נטליה רוגוז'ינה. עבודתו הבימתית כוללת הופעות ב"שלוש אחיות", "האביר האומלל", "נישואין", "מספר קטלני" והפקה פרטית בשם "החורף". פאנין השתתף לעיתים קרובות בהפקות של אולג טבקוב.

### חיים אישיים
פאנין התגורר במוסקבה, רוסיה עם אשתו, נטליה רוגוז'קינה. הוא נמצא ללא רוח חיים בדירתו ב-7 במרץ 2013, שרוע על הרצפה עם פציעת ראש. עד היום לא ידועה סיבת מותו וההשערה כי היא החליק ונפל על ראשו, אך יש טוענים שנפצע במהלך שוד שהשתבש בדירתו.

## פילמוגרפיה נבחרת

## קישורים חיצוניים

* 

## הערות שוליים

קטגוריה:רוסיה: מקרי רצח בלתי מפוענחים
קטגוריה:במאי קולנוע רוסים
קטגוריה:זוכי פרס ניקה
קטגוריה:שחקני קולנוע וטלוויזיה רוסים
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1962
קטגוריה:רוסים שנפטרו ב-2013
קרלוס רוסינקראנץ

**קרלוס רוסינקראנץ** (בספרדית: **Carlos Rosenkrantz**; נולד ב-28 באוקטובר 1958) הוא עורך דין ארגנטינאי. הוא שופט בבית המשפט העליון של ארגנטינה מאז אוגוסט 2016, והחל מאוקטובר 2018 הוא מכהן כנשיאו.

היה הרקטור של אוניברסיטת סן אנדרוס.

## ביוגרפיה

רוסינקראנץ נולד בבואנוס איירס, שבארגנטינה. אביו היה יהודי מפולין ואמו הייתה מורה נוצרייה.

הוא למד משפטים באוניברסיטת בואנוס איירס ואחר כך בארצות הברית הודות לתוכנית מלגת פולברייט.

## קישורים חיצוניים

* קורות חיים של קרלוס רוסינקראנץ, באתר בית המשפט העליון של ארגנטינה 

## הערות שוליים

קטגוריה:בואנוס איירס: אישים
קטגוריה:עורכי דין ארגנטינאים
קטגוריה:נשיאי בתי משפט עליונים
קטגוריה:ארגנטינה: חוק ומשפט
קטגוריה:ארגנטינאים שנולדו ב-1958
Now & Forever

**Now & Forever** (בעברית: **עכשיו & לנצח**) הוא אלבום האולפן התשיעי של הזמרת-יוצרת הבריטית קים ויילד. האלבום יצא לאור ב-30 באוקטובר 1995, על ידי חברת התקליטים MCA רקורדס. כמו כן, מתוך האלבום יצאו שני סינגלים.

האלבום הגיע למקום ה-37 במצעד האלבומים של שווייץ.

## רקע והוצאה
לאחר שהוציאה שלושה אלבומים רצופים בסגנון הפופ, החליטה קים ויילד שהגיעה העת ליצור אלבום בו יהיה יחס גם לסוגת הרית'ם אנד בלוז. מפיק האלבום נשאר ריקי ויילד, אך יחד איתו היו הפקות משניות שנעשו על ידי סי.ג'יי. מקינטוש וסיריוס רופ.

הרצועה הפותחת באלבום היא "Breakin 'Away", אשר מכיל בתוכו את סגנון הדאנס. הרצועות "C'mon Love Me", "" ו-"You're All I Wanna Do" מכילות בתוכן את סגנון הרית'ם אנד בלוז. האלבום זכה לאהדה מינורית מצד מעריציה של ויילד, וזאת בעקבות שינוי הסגנון המוזיקלי שלה. אלבום זה היה הראשון של ויילד אשר לא הצליח להיכנס אל מצעד האלבומים הבריטי, תוך שרדיו וואן סירבו לנגן בתחנה שלהם את "Breakin 'Away", שיצא כסינגל הראשון מתוך האלבום. מנגד, טענו מבקרי מוזיקה שונים כי הצעד של ויילד לשנות בפתאומיות את הסגנון המוזיקלי שלה מצביע על נועזות מצידה. האמנית צ'אקה קאן, הייתה אחת מהשראותיה של ויילד לאלבום.

מבחינה לירית, השירים הם קצביים מאוד ("Sweet Inspiration", "", "") או על גבול השקטים ("", ""). מתוך האלבום יצאו שני סינגלים: "Breakin 'Away", ו-"This I Swear". בחירה זו הייתה שגויה בעיניי רבים, שכן ישנן רצועות טובות ואהודות בהרבה מן השתיים הללו. הרצועה "Heaven" עברה שתי הפקות מוזיקליות שונות, ועזרה למכירותיו של האלבום.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קים ויילד
קטגוריה:אלבומי חברת MCA רקורדס
יחסי מולדובה–קטר

**יחסי מולדובה–קטר** הם היחסים הדיפלומטיים הרשמיים שבין **[[מולדובה|רפובליקת מולדובה]]** לבין **[[קטר (מדינה)|מדינת קטר]]**.

## היסטוריה
היחסים הדיפלומטיים הרשמיים שבין רפובליקת מולדובה לבין מדינת קטר הם יחסים דיפלומטיים מלאים. היחסים שבין שתי המדינות כוננו ב-13 ביוני 1997. בפברואר 2000 ביקר בקטר שר החוץ של מולדובה בביקור רשמי ונפגש עם בכירים רמי דרג קטרים שונים.

ב-10 בדצמבר עד 14 בדצמבר 2012 ביקר ראש ממשלת מולדובה ולדימיר פילאט בקטר יחד עם פמלייתו ונפגש עם בכירים קטרים. בין המדינות נחתמו הסכמים רבים בנושאים שונים כגון: תרבות, חינוך, כלכלה, אנרגיה, טכנולוגיה, שירותי אוויר, פוליטיקה, מדע ועוד.

## נציגויות דיפלומטיות
* קטר מיוצגת במולדובה בדרג השגרירות באמצעות שגרירות רשמית שהיא מחזיקה בקישינב, בירת המדינה.
* מולדובה מיוצגת בקטר בדרג השגרירות באמצעות שגרירות רשמית שהיא מחזיקה בדוחה, בירת המדינה.

## קישורים חיצוניים
* Statul Qatar, אתר משרד החוץ של מולדובה

## הערות שוליים

קטגוריה:ערכים ללא קטגוריות פיזיות - יחסי חוץ